
	Comisia pentru apărare, ordine publică şi siguranţa naţională

PL.x  548


      AVIZ
asupra proiectului de Lege privind modificarea art. 16 lit.e) din Legea nr. 44/1994 privind veteranii de război, precum şi unele drepturi ale invalizilor şi văduvelor de război, şi pentru completarea art. 284 din Legea nr. 571/2003 privind Codul fiscal

În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată, spre dezbatere şi avizare, cu proiectul de Lege privind modificarea art. 16 lit.e) din Legea nr. 44/1994 privind veteranii de război, precum şi unele drepturi ale invalizilor şi văduvelor de război, şi pentru completarea art. 284 din Legea nr. 571/2003 privind Codul fiscal, trimis cu adresa nr. PL.x 548 din 2 noiembrie 2009 şi înregistrat sub nr. 32/570 din  03.11.2009.

Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 2 din Regulamentul Camerei Deputaţilor, republicat.

Senatul a adoptat proiectul de lege în şedinţa din 27 octombrie 2009.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 10 noiembrie 2009.

Membrii comisiei au examinat proiectul de lege supus avizării, expunerea de motive la proiectul de lege, precum şi avizul favorabil al Consiliului Legislativ asupra proiectului de ordonanţă de urgenţă, cu nr. 408 din 28.04.2008.

Membrii comisiei au hotărât, cu unanimitate de voturi, avizarea favorabilă a proiectului de lege, cu amendamentele comisiei prevăzute în tabelul anexat.
	Nr crt.
	Text adoptat de Senat
	Amendamentul propus
	Motivaţie

	   1.
	Art.I.- La articolul 16 din Legea nr. 44/1994 privind veteranii de război, precum şi unele drepturi ale invalizilor şi văduvelor de război, Publicată în Monitorul Oficial al României, Partea I, nr. 783 din 28 octombrie 2002, cu modificările şi completările ulterioare, litera e) se modifică şi va avea următorul cuprins:

               „e) scutirea de plata impozitelor şi taxelor locale, precum şi de plata impozitului corespunzător pentru terenurile cu destinaţie agricolă în suprafaţă de până la 5 ha. Aceste scutiri se aplică şi văduvelor necăsătorite ale veteranilor de război”.
	Art.I.- La articolul 16 din Legea nr. 44/1994 privind veteranii de război, precum şi unele drepturi ale invalizilor şi văduvelor de război, Publicată în Monitorul Oficial al României, Partea I, nr. 783 din 28 octombrie 2002, cu modificările şi completările ulterioare, litera e) se modifică şi va avea următorul cuprins:

                „e) scutirea de plata impozitelor şi taxelor locale, precum şi de plata impozitului corespunzător pentru terenurile arabile, fâneţe şi păduri, în suprafaţă de până la 5 ha. Aceste scutiri se aplică şi văduvelor necăsătorite ale veteranilor de război”.
Autor: Comisia pentru apărare
	Este necesară definirea mai exactă a categoriilor de terenuri care fac obiectul scutirii de la plata impozitului, pentru a se evita confuziile şi interpretările semantice.

	    2.
	Art. II – La articolul 284 din Legea nr. 571/2003 privind Codul fiscal, cu modificările şi completările ulterioare, după alineatul (71) se introduce un nou alineat, alin (72), cu următorul cuprins:
„(72) Scutirea de la plata impozitului pe terenurile agricole în suprafaţa totală de până la 5 hectare se aplică pentru veteranii de război şi văduvele necăsătorite ale veteranilor de război”
	Art. II – La articolul 284 din Legea nr. 571/2003 privind Codul fiscal, cu modificările şi completările ulterioare, după alineatul (71) se introduce un nou alineat, alin (72), cu următorul cuprins:

„(72) Scutirea de la plata impozitului pe terenurile arabile, fâneţe şi păduri, în suprafaţa totală de până la 5 hectare se aplică pentru veteranii de război şi văduvele necăsătorite ale veteranilor de război”
Autor: Comisia pentru apărare
	Este necesară definirea mai exactă a categoriilor de terenuri care fac obiectul scutirii de la plata impozitului, pentru a se evita confuziile şi interpretările semantice.


Proiectul de lege face parte din categoria legilor organice.
                                               PREŞEDINTE,                              




      Costică Canacheu
Consilier,

George Cucu

PAGE  
1

